Николай Близнаков
Николай Близнаков е български журналист, издател и организатор на НПО, по-късно социолог и политик. Автор на научно-фантастични произведения, повечето под псевдонима Крис Никълс (Kris Nichols), превеждани на руски, полски, немски.

Биография 
Роден е през 1950 г. в Пловдив. Завършил е право.

Първоначално работи като журналист – Радио Пловдив, в. „Орбита“ и др. Съосновател на Пловдивския клуб за фантастика и прогностика „21 век“, и негов дългогодишен лидер. Инициатор на Фестивалите на фантастиката и прогностиката /1980 – 1989 г./; основател на Музей на въображението и Бъдещето /Пловдив/.

През 1989 г. е съорганизатор на СДС-Пловдив, и е избран за депутат в Седмото велико народно събрание. Лидер на движението „Равен старт“ – 1990 – 1992 г. През 1992 г. напуска СДС.

След 1999 преподава в Пловдивския университет „Паисий Хилендарски“]], специалност „Футурология и социология“. Автор на системата „Пряка жребийна демокрация“.
От 1992 до 1995 г. се занимава с издателска дейност в областта на фантастиката. Важен негов принос представлява съставителството на тематични антологии върху основни теми в НФ, за поредицата „SF трилър“, в които е поддържал рубрики от библиографски и енциклопедичен характер. Лидер на регионални граждански организации. Съпредседател на Националната Антикорупционн мрежа.

Списък произведения

Фантастика 
 „На Земята промени няма“
 „Времето не е пари“
 „Лабиринт“
 „Кукла“
 „Обърни се с гръб към мен“
 „Нищо по-опасно от една амазонка“

Наука, Публицистика 
 „Представата на младежта за 2033 г.“
 „Пловдив – град на 3000 години“ – Пловдив, 1999 г.
 "Предизвикателството „Пряка демокрация“ – Пловдив, 2003 г.

Автор е също така на много статии в областта на фантастиката, футурологията, историята и социологията.

Разкази 
 1976 г. – „На Земята – без промени“
 1983 г. – „Обърни се с гръб към мен“
 1985 г. – „2033 година през погледа на младия българин“
 1993 г. – „Времето не е пари“ (под псевдонима Крис Никълс)
 1993 г. – „Лабиринт“ (под псевдонима Крис Никълс)

Публицистика 
 1981 г. – „Пловдив през 2000 година“ – в. „Орбита“, бр. 22.
 1985 г. – „Трябва да мечтаем. Четвърти фестивал на научната фантастика в Пловдив“ – в. „Орбита“, бр. 46.
 1999 г. – „Пловдив – град на 3000 години“
 2003 г. – „Предизвикателството“
 ???? г. – „Пряка демокрация“

Публикации в периодика 
 „На Земята промени няма“ – в. „Орбита“, 1976 г.
 1983 г. – „Обърни се с гръб към мен“ – в. „Орбита“, №10 – 11
 „Лиохронният език“ – сп. „Космос“ -1985 г.

На руски език 
 1978 г. – „На Земле без перемен“ („На Земята – без промени“) (разказ) – сп. „Звезда востока“, № 1 – Превод: Н. Потаюк – с. 215 – 222
 1988 г. – „Пожалуйста, повернись ко мне спиной...“ („Обърни се с гръб към мен“) (разказ) – в: сб. „Детские ладошки“ – Издателство * „София прес“ – Библиотека „Болгария“, №10 – Превод: Игорь Крыжановский – с. 89 – 102
 

Български писатели
Български писатели фантасти
Родени в Пловдив